Først i anden halvleg fik FCK gang i den aggressive offensiv, fortæller Delaney:

- Jeg synes, første halvleg er langt fra, hvad vi kan være bekendt. Vi fik ændret nogle ting i pausen. Anden halvleg var bedre, og det var skønt fra et tidligt mål.

- Vi gik fra at spille 4-4-2 til at spille 4-3-3 og prøvede at lægge et pres højere på banen. Dennis Sørensen spolerede i første omgang pokalfesten i Parken, da han udlignede kort før tid og tvang kampen ud i forlænget spilletid.

Poulsen: Stor ære til Vestsjælland

Her scorede færingen Brandur Olsen det afgørende mål og sikrede FCK sejren - til stor glæde for indskiftede Christian Poulsen, der har tabt de fleste af de pokalfinaler, han har stillet op i.

- Vi var heldigst og måske skarpest i de afgørende situationer, men Vestsjælland har stor ære af kampen. De kæmpede virkelig også godt, fortæller han og glæder sig over at den smalle FCK-trup klarede sig igennem finalen.

- Det er klart, at vi er hårdt ramt. Men det kan vi snakke nok så meget om. Det er en titel, og vi er glade for at vi står med pokalen i dag.

http://mu.net.dr.dk/admin/programcard/get/?id=urn:dr:mu:programcard:5554e2d16187a40e6cd7c0dc

Her kan du høre hele interviewet med Christian Poulsen.